b'\n_START_ARTICLE_\nGalakserotasjon\n_START_PARAGRAPH_\nGalakserotasjon beskriver en spiralgalakses rotasjon. Rotasjonen tilsvarer en planets kretsl\xc3\xb8p rundt en solen i solsystemet eller en stjerne i et planetsystem. Stjernene i en spiralgalakse roterer rundt galaksens sentrum hvor det antas at det befinner seg et sort hull. Melkeveien\xc2\xa0er en spiralgalakse som v\xc3\xa5rt solsystem er en del av, og solen kretser rundt galaksen sentrum med en periode p\xc3\xa5 250\xc2\xa0millioner \xc3\xa5r._NEWLINE_Spiralgalakser roterer rundt sin egen akse, billedlig noe lignende en sv\xc3\xa6rt langsomt roterende grammofonplate. Spiralgalakser er imidlertid ikke faste skiver, men bygget opp av sm\xc3\xa5 komponenter: stjerner og interstellare st\xc3\xb8v- og gasskyer.'